[pic] | AZ EURÓPAI KÖZÖSSÉGEK BIZOTTSÁGA |

Brüsszel, 10.11.2006

COM(2006) 682 végleges

2004/0150 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján a Kultúra 2007 (2007–2013) program létrehozásáról szóló határozati javaslattal (COM(2004) 469 végleges)

kapcsolatos közös tanácsi álláspont Európai Parlament általi módosításairól

A BIZOTTSÁG JAVASLATÁNAK MÓDOSÍTÁSÁaz EK-Szerződés 250. cikkének (2) bekezdése alapján

2004/0150 (COD)

A BIZOTTSÁG VÉLEMÉNYEaz EK-Szerződés 251. cikke (2) bekezdése harmadik albekezdésének c) pontja alapján a Kultúra 2007 (2007–2013) program létrehozásáról szóló határozati javaslattal (COM(2004) 469 végleges)

kapcsolatos közös tanácsi álláspont Európai Parlament általi módosításairól

1. BEVEZETÉS

Az EK-Szerződés 251. cikkének (2) bekezdése harmadik albekezdése c) pontja előírja, hogy a Bizottságnak véleményt kell nyilvánítania azokról a módosításokról, amelyeket az Európai Parlament a második olvasat során javasol. A Bizottság az alábbiakban ismerteti álláspontját az Európai Parlament módosítási javaslatairól.

2. ELőZMÉNYEK

A javaslat az Európai Parlament és a Tanács felé történő továbbításának időpontja(COM(2004) 469 végleges – 2004/0150 (COD) dokumentum): | 2004. július 15. |

A Régiók Bizottsága által adott vélemény időpontja: | 2005. február 23. |

Az Európai Parlament első olvasat során kialakított véleményének időpontja: | 2005. október 25. |

A Tanácsban kialakult politikai megállapodás időpontja: | 2006. május 18. |

A közös álláspont elfogadásának időpontja: | 2006. július 18. |

A második olvasat során létrejött vélemény időpontja: | 2006. október 25. |

3. A bizottsági javaslat célkitűzése

A bizottsági javaslat célja egy olyan program létrehozása, amely a művészek, a kulturális élet szereplői és a kulturális intézmények közötti együttműködés révén hozzájárul a közös európai értékek kifejlesztéséhez. Amellett, hogy a program a többoldalú európai együttműködést kívánja támogatni, a polgárok közötti együttműködésnek köszönhetően ösztönzi az európai identitás alulról történő megteremtését.

Az előterjesztett program a korábbi programokhoz képest új távlatokat nyit meg a kulturális együttműködés megerősítésének terén, mivel a közösségi intézkedések középpontjába a következő három, jelentős európai hozzáadott értéket képviselő célkitűzést állítja: a kulturális szektorban dolgozók országok közötti mobilitását, a műalkotások, valamint a művészeti és kulturális termékek transznacionális áramlását és az interkulturális párbeszédet.

A program a következő három területet öleli fel: i. kulturális együttműködési projektek közvetlen támogatása; ii. európai kulturális együttműködési szervezetek támogatása; és iii. a kulturális együttműködéssel kapcsolatos tanulmányok támogatása, valamint a kulturális együttműködéssel kapcsolatos információk összegyűjtésének és terjesztésének ösztönzése.

4. AZ EURÓPAI PARLAMENT ÁLTAL ELFOGADOTT MÓDOSÍTÁSOKRA VONATKOZÓ BIZOTTSÁGI VÉLEMÉNY

A Bizottság elfogadja az Európai Parlament által megszavazott három módosítást. E módosítások az Európai Parlament és a Tanács között a második olvasatra való tekintettel létrejött kompromisszumos csomag eredményei. Megfelelnek a Bizottság eredeti javaslatában kitűzött céloknak..

Az első módosítás kiemeli az eredeti javaslatban is szereplő azon igényt, hogy a program mutasson túl az egyszerű projektszintű megközelítésen, és az európai szintű aktív kulturális szervezetek működését támogassa.

A második módosítás a komitológiai eljárás alkalmazását a program egyetlen alfejezetére (1.1. rész: több éves projektek) korlátozza, és a közös álláspont szövegezéséhez képest érezhetően közelít a Bizottság eredeti javaslatához. A komitológiai eljárást nem fogják alkalmazni sem a rövid távú projektekre (1.2. rész: együttműködési tevékenységek), sem pedig a kulturális szervezetekre (2. rész) annak érdekében, hogy ne nyújtsák el valódi hozzáadott-érték nélkül a program végrehajtására vonatkozó belső döntéshozatali eljárást.

Végezetül a harmadik módosítás 20-ról egyre csökkenti a határozat kihirdetése és annak hatályba lépése közötti napok számát, ami gyorsítani fogja a program végrehajtását.

5. Következtetés

Az EK-Szerződés 250. cikkének (2) bekezdése értelmében a Bizottság a fentiekben meghatározottaknak megfelelően módosítja javaslatát.

6. A Bizottság nyilatkozata

A Bizottság a közös álláspont elfogadásának alkalmával egyoldalú nyilatkozatot tett (lásd a mellékletet).

MELLÉKLET

A Bizottság nyilatkozata a költségvetési keretről

A Bizottság fel kívánja hívni a jogalkotó hatóság figyelmét arra, hogy a Kultúra (2007–2013) programot létrehozó alap-jogiaktusban említett költségvetési keretet napi árfolyamon kell meghatározni, legkésőbb a Hivatalos Lapban történő végleges kihirdetéskor. Ez megfelel a szokásos költségvetési gyakorlatnak és ezáltal egyértelműen biztosítható a jogalkotó hatóság határozatának tiszteletben tartása. A szóban forgó program vonatkozásában a napi árfolyamon meghatározott összeg 400 millió EUR.